Les institucions polítiques de Catalunya

**Tema B.2.**

Actualment es el complex institucional de Catalunya que comprèn bàsicament el Parlament, la Presidència i el Govern.

Les relacions entre el Govern i el Parlament es regulen amb el capítol IV del Títol II de l’Estatut i la Llei 13/2008, del 5 de novembre, de la presidència de la Generalitat i del Govern.

El procediment d’investidura del president de la Generalitat l’inicia el president del Parlament.

### **2.****El Parlament de Catalunya** (representa el poble de Catalunya);

És l’assemblea representativa i legislativa de Catalunya i aprova els pressupostos i impulsa i controla l’acció política del Govern.

Es compon d’una única **cambra** i la componen un mínim de 100 diputats i un màxim de 150, elegits per a un termini de 4 anys per mitja de sufragi universal, lliure, igual, directe i secret, d’acord amb l’Estatut i la legislació electoral.

En l’actualitat la cambra parlamentaria està integrada per 135 diputats:

·         18 de Tarragona

·         17 de Girona

·         15 de Lleida

·         85 de Barcelona

El Parlament gaudeix d’autonomia reglamentaria, financera i administrativa.

Té la seva seu a Barcelona (**Parc de la Ciutadella**), però pot fer sessions a altres indrets.

Per ser **diputat** del Parlament cal ser ciutadà major de 18 anys, gaudir de la condició política de català i reunir les condicions exigides per la llei electoral parlamentaria.

Els diputats no estan sotmesos a mandat imperatiu i gaudeixen de tres prerrogatives:

·         **La inviolabilitat:** garantir llibre voluntat del Parlament perquè el diputat pugui expressar-se en la seva funció amb absoluta llibertat.

·         **La immunitat:** té com a objectiu la protecció del parlament davant les actuacions que li puguin restringir la llibertat per motivacions polítiques.

·         **El fur:** consisteix en els actes delictius comesos a Catalunya, és competent per determinar-ne la inculpació, la presó, el processament i el judici el TSJC.

**L’art. 59 de l’EAC**: estableix que el Parlament ha de tenir un president i una mesa.

**MESA**: Òrgan col·legiat del Parlament, integrat per:

·         President

·         2 vicepresidents

·         4 secretaris

El Parlament té una diputació permanent, presidida pel president del Parlament, i formada per 23 membres.

En cas de finalitzar legislatura o dissolució del Parlament el mandat dels diputats que integren la Diputació Permanent (té 23 membres) és prorrogat fins a la constitució del nou Parlament.

Els grups parlamentaris han de tenir un mínim de 5 diputats, amb excepció del grup mixt.

El Parlament funciona en Ple o en comissions, que poden ser permanents o no.

El Parlament es reuneix anualment en dos períodes ordinaris de sessions, de l’1 de setembre al 31 de desembre i del 15 de gener al 31 de juliol.

El Parlament es reuneix en sessions:

·         **Extraordinàries**: Són les que es fan fora dels períodes de sessions; són convocades pel president del Parlament, a proposta de tres grups parlamentaris o de la quarta part dels diputats o bé a petició de grups parlamentaris que en representin la majora absoluta.

·         **Ordinàries**: Entre els períodes establerts.

L’EAC assigna al Parlament 4 grans funcions:

·         Funció representativa

·         Funció legislativa

·         Funció de creació i control de Govern

·         Funció de participació en l’activitat dels òrgans centrals de l’Estat

L’EAC dicta; **el Parlament exerceix la potestat legislativa** mitjançant l’elaboració de lleis que seran publicades en el Diari Oficial de la Generalitat (DOGC) i nomes tindran efecte al nostre territori.

**Les lleis del Parlament des del punt de vista jeràrquic, són iguals a les de les Corts Generals de l’Estat i des de el punt de vista de la competència, tenen limitades les matèries sobre les quals poden actuar.**

Anterior presidenta: Alba Vergés

Actual president: Anna Erra

### **3.****La Presidència de la Generalitat de Catalunya**

El poder executiu de la Generalitat correspon a dues institucions bàsiques: el president i el Govern.

La regulació estatutària es troba a les lleis **3/1982 i 13/1989.**

**El president**: Té la més alta representació de la Generalitat. Ha de ser elegit pel Parlament entre els seus membres, per majoria absoluta en primera votació o per majoria simple en segona al cap de 48 hores. (Ha de ser Diputat del Parlament de Catalunya per poder ser president).

**La Llei 3/1982** va reforçar la posició del president en establir que li corresponia nomenar i cessar lliurament els consellers i presidir el Govern.

El president té una triple vessant:

·         És el cap del Govern

·         El President de la Comunitat autònoma de Catalunya

·         Representant ordinari de l’Estat a Catalunya

El càrrec de president és incompatible amb qualsevol activitat privada o publica que no derivi del càrrec.

### **4.****El Govern i l’ Administració de la Generalitat de Catalunya**

**L’art. 68 de l’EAC**: Defineix el Govern com l’òrgan superior col·legiat que dirigeix l’acció política i l’Administració de la Generalitat i exerceix la funció executiva i la potestat reglamentaria d’acord amb l’EAC i les lleis.

El Govern es compon del president, el vicepresident o conseller primer, i els conselleres.

**L’art. 69 de l’EAC**: Disposa que el president per decret pot nomenar i separar un conseller primer i donar compte al Parlament en cas de realitzar aquesta acció.

És suficient per la seva entrada en vigor, la publicació al DOGC dels actes, disposicions generals i les normes que emanen del Govern o l’Administració de la Generalitat.

El Govern té doble caràcter: Òrgan de direcció política i òrgan de direcció administrativa.

**L’art. 71 de l’EAC**: Segons l’article, l’Administració de la Generalitat és l’organització que exerceix les funcions executives atribuïdes a la Generalitat.

L’Administració de la Generalitat s’estructura en departaments, que són les unitats en què s’organitza el Govern.

Pot aprovar decrets legislatius.

### **5.****Altres institucions estatutàries**

**Consell de Garanties Estatutàries:** (regulat al títol 2n)

Institució regulada en els articles **76 i 77 de l’EAC**. És un òrgan consultiu que dictamina (sense perjudici del control del Tribunal Constitucional) sobre l’adequació de l’EAC i la CE de les disposicions de la Generalitat.

El Consell de Garanties té autonomia orgànica, funcional i pressupostaria.

És format per membres nomenats pel president de la Generalitat.

**El Síndic de Greuges:**

L’escull el Parlament.

**L’art. 78 de l’EAC** preveu la institució de Síndic amb la funció de protegir i defensar els dretes fonamentals i les llibertats publiques de la ciutadania que reconeixen la CE i l’EAC.

**L’art. 79 de l’EAC** estableix que el Síndic és elegir pel Parlament per majoria de **3/5 parts**.

El seu mandat és de **9 anys**, però pot ser separat del càrrec anticipadament per la majoria de les **3/5 parts** del Parlament.

Per ser Síndic s’ha de ser català, major d’edat i gaudir del ple ús dels drets civils i polítics.

El Síndic de Greuges actua per iniciativa pròpia, a partir de la queixa d’un particular o de certes institucions o càrrecs.

**La Sindicatura de Comptes:**

**L’art 80.1 de l’EAC** diu que és l’òrgan de fiscalització extern dels comptes, de la gestió econòmica del control d’eficiència de la Generalitat.

Depèn orgànicament del Parlament de Catalunya.

Ha de presentar una memòria anual de la seva actuació al Parlament.

El Ple de la Sindicatura de Comptes està integrat per **7 síndics** designats pel Parlament per majoria de les **3/5 parts** i nomenats per un període de **6 anys**.

**El Consell de l’Audiovisual de Catalunya**

És l’autoritat reguladora independent en l’àmbit de la comunicació audiovisual publica i privada i actua amb plena independència del Govern de la Generalitat en l’exercici de les seves funcions.

La Llei atorga al CAC potestat reglamentaria.